open-index/open-wikipedia-markdown huggingface dataset:
Heidi Westbye Nyhus

**Heidi Westbye Nyhus** (født 7. oktober 1978) er en norsk politiker (Ap).

## Yrkesliv
Hun er oppvokst på Blaker i Lillestrøm kommune. Hun ble utdannet allmennlærer fra Høgskolen i Hedmark og har jobbet som inspektør og SFO-leder ved Sørumsand skole. Hun har tidligere jobbet i flyselskapene Braathens og Norwegian.

## Politiske verv
Etter kommunestyrevalget 2011 ble Westbye Nyhus kommunestyrerepresentant og leder for hovedutvalg for kultur i Sørum kommune. I perioden 2015–2019 satt hun i formannskapet og fra 2017 var hun gruppeleder for Arbeiderpartiet etter at tidligere ordfører Mona Granbakken Mangen trakk seg fra vervet. 

Hun var Lillestrøm Arbeiderpartis varaordførerkandidat i kommunestyrevalget i 2019, ettersom Sørum, Fet og Skedsmo kommuner ble slått sammen til Lillestrøm kommune med virkning fra 1. januar 2020. Jørgen Vik (Ap) ble kommunens første ordfører og Thor Grosås (Sp) ble varaordfører. Westbye Nyhus sitter i formannskapet og er gruppeleder for Arbeiderpartiet i Lillestrøm kommune.

Fra mars 2019 er hun også styremedlem og kvinnepolitisk leder i Akershus Arbeiderparti, en posisjon hun ble gjenvalgt til i mars 2021. Westbye Nyhus var også vara til landsstyret i Arbeiderpartiet i perioden 2019–2021.

I oktober 2021 ble hun oppnevnt til fylkesråd for utdanning og kompetanse i Viken fylke.

## Innlegg i Arbeiderpartiets landsmøte 2019:
* https://m.youtube.com/watch?v=cs28U2U1yYw
* https://m.youtube.com/watch?v=qoJw4JECgc4

## Innlegg i Arbeiderpartiets landsmøte 2021:
* https://m.youtube.com/watch?v=82zNOHSuAq8

## Referanser
Yuna Kasai

**Yuna Kasai** (født 2004) er en japansk kombinertløper og skihopper som representerer klubben Tokai Sapporo high school. Hun trenes av Satoshi Mori. 

## Idrettskarriere
### Sesongen 2019/20
Hun representerte Japan under Vinter-OL for ungdom 2020. I den individuelle konkurransen kom hun på sjetteplass. Anna Sjpynjova fra Russland vant denne øvelsen. Hun deltok ikke i lagkonkurransen for mikslag.

### Sesongen 2024/25
I VM 2025 i Trondheim ble hun verdensmester i fellesstart/normalbakke.
## Referanser


## Eksterne lenker
* 
*  Profil hos Vinter-OL for ungdom 2020
Ayane Miyazaki

**Ayane Miyazaki** (japansk: 宮崎 彩音, født 15. september 2002 i Nagano) er en japansk kombinertløper som representerer klubben Iiyama high school. Hun trenes av Shinichiro Kubota.

## Idrettskarriere
### Sesongen 2017/18
I Kontinentalcupen i kombinert 2017/18 ble de to rennene i Otepää avlyst, men i de resterende fire rennene fikk hun en seier, to andreplasser og en tredjeplass, og endte på andreplass sammenlagt med 320 poeng. Stefania Nadymova fra Russland vant kontinentalcupen denne sesongen, med 380 poeng. Hun vant det japanske mesterskapet i kombinert i 2018.

### Sesongen 2018/19
I Junior-VM på ski 2019 vant hun kombinert i juniorklassen. Hun vant det japanske mesterskapet i kombinert i 2019.

Hun deltok i bare to renn i Kontinentalcupen i kombinert 2018/19, men fikk en andreplass og en tredjeplass under kontinentalcuphelgen i Otepää, og endte med det på 12.-plass sammenlagt med 140 poeng.

### Sesongen 2019/20
Hun representerte Japan under Vinter-OL for ungdom 2020. I den individuelle konkurransen i kombinert kom hun på andreplass bak Lisa Hirner fra Østerrike. Hun deltok også i mikslagkonkurransen i skihopp, der Japan fikk sølv.

## Resultatoversikt
### Kontinentalcupen i kombinert
; Enkeltseire

;Sammenlagt

## Referanser


## Eksterne lenker
* 
*  Profil hos Vinter-OL for ungdom 2020
Harburg (Bezirk)

**Harburg** er det sørvestligste av Hamburgs sju distrikter (*Bezirke*), oppkalt etter den tidligere byen Harburg, som i dag er en av distriktets bydeler. Distriktet grenser i nord til distriktet Hamburg-Mitte og i sør til Landkreis Harburg og Landkreis Stade, begge i Niedersachsen.

## Historie
Harburg blir nevnt i skriftlige kilder første gang i 1135 under navnet *Hureburg* (borg i sump). I 1257 tilfalt Harburg hertugdømmet Braunschweig-Lüneburg. Dårlige tider medførte at hertugene i perioden 1397–1517 belånte byen med pant til Hamburg og Lüneburg. De to byene var ikke interessert i konkurranse, og utbyttet Harburg i denne perioden. 

I perioden 1527–1642 ble Harburg residens for en sidelinje av hertugdømmet Braunschweig-Lüneburg, og i 1642 kom byen tilbake til hertugdømmets hovedlinje. Hertugene fra Celle oppførte et slott og en festning i Harburg. I 1705 ble byen en del av kurfyrstedømmet Hannover. 

I 1757 ble byen okkupert av franskmennene. Perioden 1803 til 1814 kalles «fransketiden» (*Franzosenzeit*), og under Napoleons herredømme opplevde byen et økonomisk oppsving. Napoleon krevde mye tilbake og utbyttet befolkningen, blant annet ved å bygge Bremer Strasse ved hjelp av tvangsarbeidere. Fra 1815 til 1866 lå Harburg til kongeriket Hannover, og byen opplevde en blomstringstid. 

Jernbanen ble lagt til Harburg i 1847. Ved Preussens anneksjon av kongeriket Hannover i 1866, startet den første industrialiseringen av Harburg. I 1927 var Harburg blitt en prøyssisk storby med 110 000 innbyggere. Ved loven om Stor-Hamburg fra 1937, ble byen innlemmet i Hamburg.  

De alliertes bombetokter 1944/45 under andre verdenskrig, medførte store ødeleggelser av industriområdene og indre by. I alt 2 551 innbyggere omkom som følge av bombingen.  

Fra 1970-årene utviklet Harburg seg fra å være et industristed til å bli et senter for vitenskap og tjenesteytelser. I 1978 ble Technischen Universität Hamburg-Harburg (TUHH) grunnlagt.

## Administrativ inndeling
Distriktet Harburg består av de 17 bydelene Eißendorf, Gut Moor, Harburg, Heimfeld, Langenbek, Marmstorf, Neuland, Rönneburg, Sinstorf og Wilstorf, Altenwerder, Cranz, Francop, Hausbruch, Moorburg, Neuenfelde og Neugraben-Fischbek.
Fil:Hamburg location map simplified districts-Harburg.svg|Harburg plassert i Hamburg
Fil:Harburger Elbbruecke Suedportal.JPG|Broen over Elben i Harburg.


## Referanser


## Eksterne lenker
*
Fran Jović

**Fran Jović** (født 13. juni 1984 i Zagreb) er en kroatisk advokat og fotballdommer som til daglig dømmer i landets øverste divisjon 1. HNL. I tillegg har han dømt flere internasjonale kamper på aldersbestemt nivå både i regi av FIFA og UEFA.

Jović debuterte som hoveddommer på landets øverste nivå i oktober 2009. Hans første europacupkamp kom den 2. juli 2015, da han dømte første kvalifiseringsrunde av UEFA Europa League 2015/16 mellom Skonto Riga og St. Patrick's Athletic FC (2–1).

Han har dømt flere landskamper på U-17, U-19 og U-21-nivå, blant annet flere kamper under kvalifisering til aldersbestemte europamesterskap og ett sluttspill i europamesterskap for U-17 i 2016. Jović debuterte internasjonalt som hoveddommer på øverste nivå den 7. oktober 2017, da han dømte VM-kvalifiseringskampen mellom  og  (0–6).

## Referanser


## Eksterne lenker
*
Aliyar Aghayev

**Aliyar Aghayev** (født 17. oktober 1987 i Baku) er en aserbajdsjansk fotballdommer som til daglig dømmer i landets øverste divisjon Azərbaycan Premyer Liqası. I tillegg har han dømt flere internasjonale kamper på aldersbestemt nivå både i regi av FIFA og UEFA.

Aghayev debuterte som hoveddommer på landets øverste nivå i 2009. Hans første europacupkamp kom den 11. juli 2013, da han dømte første kvalifiseringsrunde av UEFA Europa League 2013/14 mellom FK Dinamo Minsk og FK Kruoja (5–0).

Han har dømt flere landskamper på U-17, U-19 og U-21-nivå, blant annet flere kamper under kvalifisering til aldersbestemte europamesterskap og flere sluttspill i europamesterskap for både U-17 og U-19. Aghayev debuterte internasjonalt som hoveddommer på øverste nivå den 4. juni 2013, da han dømte vennskapskampen mellom  og  (1–2).

## Referanser


## Eksterne lenker
*
Øystein Trondsson Hardråde

**Øystein Trondsson Hardråde** (Eysteinn hinn harðráða) ble født omkring 668 i Nidaros - døde omkring 710 og var småkonge over Hedmark og Oppland. Det hevdes at han var sønn av Thrond "den gamle" Haraldson fra Hålogaland og Ragnhild Sigurdsdatter.
Øystein Trondsson Hardråde var far til Åsa, som var gift med Halvdan Kvitbein og han var også far til kong Hogne Øysteinsson.

## Fra kilden Snorre Sturlasson Kongesoger på nynorsk - i kapittelet - Soga om Håkon den gode - side 87
Øystein, kongen til opplendingane, som sume kalla den mektige, men somme den ille, herja i Trøndelag og la under seg Øynafylket og Sparbyggjafylket; han sette son sin over dei; men trønderane drap han. Kong Øystein fór andre gongen på hærferd til Trøndelag og herja rundt omkring og la under seg; då spurde han trønderane kven dei helst ville ha til konge, trælen hans, som heitte Tore Fakse, eller hunden hans, som heitte Saur. Dei tok hunden, av di dei trudde at dei så skulle rå seg meir sjølve; dei lét seida tre manns vit i hunden, og han gøydde to ord og tala det tredje. Dei gjorde halsband og ei lekkje av sølv og gull; og straks det vart sølut, så tok hirdmennene hans og bar han på herdane sine. Det vart stelt til eit høgsete åt han, og han sat på ein haug, liksom andre kongar; han budde på Inderøya og hadde setet sitt der det heiter Sakshaug. Det er fortalt at han fekk banen sin av di det kom vargar og tok på buskapen hans, og hirdmennene eggja han til å verja feet. Han gjekk ned av haugen og fór dit som vargane var; men dei reiv han sund straks. Mange andre forunderlege ting gjorde kong Øystein med trønderane. For denne herjinga og ufreden flydde mange hovdingar, og mykje folk flydde frå odelsgardane sine. Kjetil Jemte, són til Onund jarl frå Sparbu  fór aust over Kjølen, og ein heil brote folk med han; dei bygde store bygder der det sidan heiter Jemtland. Soneson til Kjetil var Tore Helsing; han fór for ei draps-sak frå Jemtland og aust over til skogane som der ligg, og bygde; og dit søkte mykje folk med han. Dette landet kallar dei Helsingland.

## Se også
Ynglingesagaen

## Referanser
Classic Sud Ardèche 2020

**Classic Sud Ardèche 2020** ble arrangert i Frankrike 29. februar 2020. Rittet var en del av UCI ProSeries 2020.

## Lag

## Resultater

## Referanser


## Eksterne lenker
*
*
Yan Couto

**Yan Bueno Couto** (født 2002) er en brasiliansk fotballspiller som spiller for den tyske klubben Borussia Dortmund, på lån fra den engelske klubben .

## Referanser


## Eksterne lenker
*
Amina Tukhtajeva

**Amina Tukhtajeva** (født 31. mai 2004) er en kasakhstansk skihopper. 

## Idrettskarriere
### Sesongen 2019/20
Hun representerte Kasakhstan under Vinter-OL for ungdom 2020. I den individuelle konkurransen i skihopping kom hun på 29.-plass. Anna Sjpynjova fra Russland vant denne øvelsen.

## Referanser


## Eksterne lenker
* 
* 
*  Profil hos Vinter-OL for ungdom 2020
Folkhälsomyndigheten

**Folkhälsomyndigheten** er et svensk statlig forvaltningsorgan som har nasjonalt ansvar for folkehelse og smittevern. Organet arbeider tett med Det europeiske smittevernbyrået og Verdens helseorganisasjon.

Folkhälsomyndigheten ble opprettet 1. januar 2014 gjennom en sammenslåing av Smittskyddsinstitutet og Statens folkhälsoinstitut. Samtidig ble store deler av Socialstyrelsens arbeid med miljøhelse og miljø- og folkehelserapportering overført. Den 1. juli 2015 tok Folkhälsomyndigheten over det samordnede ansvaret for smittevernområdet, som tidligere ble håndtert av Socialstyrelsen.

Virksomheten bedrives både i Solna og Östersund. Folkhälsomyndigheten har ca. 600 ansatte.

## Referanser


## Eksterne lenker
*
Feker Libi

**«Feker Libi»** (amharisk: ፍቅር ልቤ; norsk oversettelse: *min elskede*) er en israelsk sang fra 2020 med sangeren Eden Alene. Den skulle ha vært Israels bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Sangen ble utgitt 27. februar 2020.

## Eurovision Song Contest

Sangen skulle representere Israel i Eurovision Song Contest 2020 etter at sangeren Eden Alene vant   HaShir HaBa L'Eurovizion, talentkonkurransen som velger ut landets bidrag til Eurovision Song Contest. 3. mars deltok hun med fire sanger i en nasjonal finale på den israelske tv-kanalen Kan 11. En fagjury og tv-seerne kåret «Feker Libi» til vinnersang. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.

Låten er skrevet av Doron Medalie og Idan Raichel, og teksten er på fire språk. Tittelen er amharisk for *min elskede*, og artisten selv har jødiske etiopisk-fødte foreldre som innvandret til Israel under den jødiske masseinnvandringen fra Etiopia. Det meste av teksten er på engelsk, men deler av den er også på amharisk, hebraisk, arabisk og et oppdiktet afrikansk-aktig språk.

Låtskriveren Doron Medalie har skrevet flere israelske deltakerlåter i Eurovision Song Contest, blant andre «Toy» som vant Eurovision Song Contest 2018 i Lisboa.

«Feker Libi» skulle ha deltatt i semifinale 1 av Eurovision Song Contest 2020. Semifinalen skulle ha vært arrangert i Rotterdam Ahoy i Nederland tirsdag 12. mai 2020. 

## Referanser
Skihopping under Vinter-OL for ungdom 2020 – Normalbakke gutter

**Normalbakke gutter i [[skihopping under Vinter-OL for ungdom 2020]]** ble avholdt i Les Tuffes i Frankrike den 19. januar 2020.

37 utøvere fra 20 ulike nasjoner deltok og øvelsen ble vunnet av Marco Wörgötter fra Østerrike foran Mark Hafnar fra Slovenia og østerrikske David Haagen.

## Resultater

## Referanser
Nils Hallberg

**Nils Bertil Hallberg** (født 18. september 1921 i Stockholm i Sverige, død 8. oktober 2010 i Stockholm i Sverige) var en svensk skuespiller.

## Filmer (utvalg)

*1934 – *[[Anderssonskans Kalle]]*
*1938 – *Två år i varje klass*
*1940 – *[[Swing it, magistern!]]*
*1944 – *[[Mitt folk er ikke ditt]]* (Mitt folk är icke ditt)
*1944 – *[[Hemsöborna]]* 
*1945 – *[[Barna fra Frostmofjellet]]* (Barnen från Frostmofjället)
*1947 – *Dynamit*
*1948 – *[[Soldat Bom]]*
*1951 – *[[Sommerdansen]]* (Hon dansade en sommar)
*1952 – *För min heta ungdoms skull*
*1952 – *Hård klang*
*1953 – *[[Resan til dej]]* (Resan till dej)
*1953 – *Kärlekens bröd
*1955 – *Hemsöborna*
*1957 – *Mesterdetektiven Blomkvist lever farlig* (Mästerdetektiven Blomkvist lever farligt)
*1958 – *Damen i svart*
*1958 – *Mannekeng i rødt* (Mannekäng i rött)
*1959 – *Ryttere i blått* (Ryttare i blått)
*1962 – *Vita frun*
*1963 – *Den gule bilen'' (Den gula bilen)

## Referanser


## Eksterne lenker
*
Nils Lundell

**Nils Johan Israel Lundell** (født 23. desember 1889 i Stockholm i Sverige, død 11. juli 1943 i Stockholm i Sverige) var en svensk skuespiller.

## Filmer (utvalg)
*1913 – *[[Ingeborg Holm (film)|Ingeborg Holm]]*
*1917 – *[[Thomas Graals bästa film]]* 
*1919 – *[[Sången om den Eldröda Blomman (stumfilm)|Sången om den Eldröda Blomman]]*
*1920 – *[[Karin Ingmarsdatter]]* (Karin Ingmarsdotter)
*1928 – *[[Gustaf Wasa del I]]*
*1928 – *[[Gustaf Wasa del II]]*
*1931 – *[[Markurells i Wadköping]]*
*1932 – *[[Kärlek och kassabrist]]*
*1937 – *Skicka hem nr. 7*
*1941 – *[[I paradis ...]]*
*1942 – *[[Det var jeg som skjøt]]* (Fallet Ingegerd Bremssen)
*1942 – *[[Rid i natt! (film)|Rid i natt!]]*
*1943 – *Anna Lans*
*1943 – *[[Sjätte skottet]]*

## Referanser


## Eksterne lenker
*
27. serierunde i Premier League 2019/20

**27. serierunde i [[Premier League 2019/20]]** startet med  &ndash;  lørdag 22. februar, hoveddelen av kampene ble spilt lørdag 22. februar, mens runden ble avsluttet med  &ndash;  mandag 24. februar 2020.

## Kampfakta































## Referanser
Eurycycla

***Eurycycla*** er en slekt av biller som tilhører familiegruppen bladbiller (Chrysomelidae). Det er kjent én art .

## Utseende

## Levevis
Både larvene og de voksne (imago) er planteetere, ofte på busker og trær.

## Utbredelse
Slekten er utbredt i Afrika.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme Metacyclini
******* slekten ***Eurycycla*** Jacoby, 1903
******** *[[Eurycycla balyi]]* (Jacoby, 1895)

## Referanser


## Litteratur

## Eksterne lenker

*
Skihopping under Vinter-OL for ungdom 2020 – Normalbakke mikslag

**Normalbakke mikslag i [[skihopping under Vinter-OL for ungdom 2020]]** ble avholdt i Les Tuffes i Frankrike den 20. januar 2020.

12 nasjoner deltok med fire utøvere hver; én skihopper av hvert kjønn og én kombinertløper av hvert kjønn, totalt 47 utøvere ettersom Emely Torazza ikke startet for vertsnasjonen Sveits. Øvelsen ble vunnet av Østerrike foran Japan og Frankrike.

## Resultater

## Referanser
Tochi Chukwuani

**Tochi Phil Chukwuani** (født 2003) er en dansk-nigeriansk fotballspiller som spiller for den østerrikske klubben .

## Referanser


## Eksterne lenker
*
Danil Vasiljev

**Danil Vasiljev** (født 22. juli 2004) er en kasakhstansk skihopper.

## Idrettskarriere
### Sesongen 2019/20
Han representerte Kasakhstan under Vinter-OL for ungdom 2020. I den individuelle konkurransen i skihopping kom han på niendeplass. Marco Wörgötter fra Østerrike vant denne øvelsen.

## Referanser


## Eksterne lenker
* 
* 
*  Profil hos Vinter-OL for ungdom 2020
Heidi Dyhre Traaserud

**Heidi Dyhre Traaserud** (født 2003) er en norsk skihopper som representerer Heddal IL.

## Idrettskarriere
### Sesongen 2018/19
Traaserud debuterte i Kontinentalcupen i skihopping 2018/19 i desember 2018 på Notodden, der der hun kom på 15.-plass. Totalt kom hun på 40.-plass med 27 poeng i kontinentalcupen for kvinner denne sesongen. Hun deltok i Ski-VM 2019, og kom der på 49.-plass individuelt, og Norge kom på niendeplass i lagkonkurransen. Under NM i skihopping 2019 fikk hun sølv i lagkonkurransen, sammen med Astrid Louise Baarset, og individuelt kom hun på sjetteplass i liten bakke og niendeplass i normalbakke.

### Sesongen 2019/20
Hun representerte Norge under Vinter-OL for ungdom 2020. I den individuelle konkurransen i skihopping kom hun på 22.plass. Anna Sjpynjova fra Russland vant denne øvelsen. Hun deltok også på Norges lag som kom på sjuendeplass i lagkonkurransen for mikslag.

### Sesongene videre
I VM 2025 i Trondheim hoppet hun på det norske laget som tok gull i laghopp for kvinner.

I OL 2026 i Predazzo ble hun nummer seks både i normalbakken og i storbakken.

## Referanser


## Eksterne lenker
* 
*  Profil hos Vinter-OL for ungdom 2020
Rainer Woelki

**Rainer Maria Woelki** (født 18. august 1956 i Köln i Vest-Tyskland) er en tysk kardinal i den katolske kirke. Han har vært erkebiskop av Köln siden sin installasjon der den 20. september 2014. Han var før det erkebiskop av Berlin.

Hans slektsbakgrunn er fra Frauenburg i den katolske område Ermeland i det ellers overveiende lutherske Øst-Preussen, hvorfra hans foreldre ble fordrevet etter annen verdenskrig i 1945.

Han ble kreert til kardinal 18. februar 2012, med *[[San Giovanni Maria Vianney]]* som tittelkirke.

En pavelig undersøkelse i forbindelse med efterforskning av seksuelle overgrep innenfor den katolske kirke har stilt Woelki til ansvar for en «tillitskrise» innen kirken. Samtidig foretok tysk politi undersøkelser omkring hans rolle i å holde seksuelt misbruk av mindreårige altertjenere skjult. I mars 2023 sverget Woelki i retten at han ikke hadde hatt kunnskap om disse overgrepene, hva som har ført til mistanke om mened som utløste flere politirazziaer i en rekke kirkelige eiendommer, deriblant erkebiskopens residens, den 27. juni 2023.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Kardinal [[Alfred Bengsch]] (1921-1979) *1959
* Biskop [[Hugo Aufderbeck]] (1909-1981) *1962
* Kardinal [[Joachim Meisner]] (1933-2017) *1975
* Kardinal *Rainer Maria Woelki'' (1956-) *2003

## Referanser
Petra Hauan

**Petra Sophie Alberta Hauan** (født 13. juli 1856 i Overhalla, død 1883) var en norsk forfatter og dramatiker.

## Liv og virke
### Bakgrunn
Petra Hauan var datter av skomaker i Namsos Johan Edvard Hauan og Nicoline Marie Petersen. Hun forble ugift, og gikk bort i ung alder. Slektsnavnet er også skrevet *Houan* og *Haugan*.

### Forfatterinne
Etter konfirmasjonen i Ålesund i 1871, flyttet Petra Hauan til Bergen sammen med moren. I Bergen arbeidet hun som syerske.

Hun skrev føljetongsromaner som ble publisert i aviser i Trondheim og Bergen i 1870- og 1880-årene. De fleste fortellingene hennes ble publisert under psevdonymet *Lulla*. Flere av hennes fortellinger ble også publisert i form av bøker. Forfatterskapet var produktivt, og av kort varighet.

Hun debuterte med dagboksromanen *Blade af mit Livs Historie*, som ble publisert som føljetong av *Lulla* i Bergens Tidende i 1877. Fortellingen *Tvende Kvinders Liv* ble utgitt posthumt i 1887.

Hennes fire akters skuespill *Valdemar Steen* ble oppført i Trondheim 15. desember 1884. Stykket ble oppført av Olaus Olsens teaterselskap. Urania Marquard Olsen spilte den kvinnelige hovedrollen som *Louise Breien*. Stykket ble opprinnelig innsendt til Adresseavisen i romanform.

## Bibliografi
* 1877: *Blade af mit Livs Historie*, Bergens Tidende
* 1877: *Ingeborg og Thore – et Livsbillede fra Landet*, Trondheim
* 1878: *Kjøbmand Aunes Datter*, Trondheim
* 1879: *En Dagsjauersfamilie*, Dagspostens føljetong, Trondheim
* 1879: *Louise – hun halverer ikke*, dramatisert fortelling i tre akter, Bergen
* 1879: *Reddet*, Dagspostens føljetong, Trondheim
* 1882: *Tromsøpigen*, føljetong i Throndhjems Stiftsavis, Trondheim
* 1884: *Valdemar Steen*, ikke publisert
* 1887: *Tvende Kvinders Liv*, føljetong i Tiden, Trondheim

## Referanser


## Kilder
* 
* 
*
Trond Birkeland

**Trond Birkeland** (født 1969) er en norsk tidligere amatørbokser. Birkeland representerte Bergen Sparta, og konkurrerte i både i 63,5-kilosklassen, 67-kilosklassen og 71-kilosklassen. Han bokset flere landskamper for Norge.

## Bokser
Trond Birkeland startet å bokse i november 1984. Han tok en sølvmedalje i senior-NM i 1989 i 71 kilosklassen. I dette mesterskapet fikk han dessuten prisen for «Beste fair play-bokser».

Han ble kåret til årets bokser samme år i Bergen Sparta; Sparta ble kåret som beste bokseklubb i senior-NM samme år.

Han ble ranket som beste juniorbokser i Norge i 1988; året før hadde han tapt knepent 3–2 mot Ole Klemetsen i en juniorkamp. Birkeland tok sølv i senior-NM i 1989.

I 1989 møtte Birkeland den russiske mesteren Leonid Bronnikov i Haukelandshallen i ti-årets største boksestevne i Bergen; en landskamp mellom Norge og Russland. Trond Birkeland ledet kampen; ifølge Bergens Arbeiderblad hadde han kontroll over sin langt mer erfarne motstander frem til slutten av andre runde, da han ble slått ut på knock-out. Karrieren til Birkeland endte der. Ole Klemetsen bokset for øvrig hovedkampen i samme stevne.

Birkeland ble kåret til årets bokser i Bergen Sparta i 1989; Sparta ble også kåret til Norges beste bokseklubb i senior-NM i 1989.

## Sjakkspiller
Trond Birkeland fikk på nytt mye medieomtale i 2009 etter at han deltok i NM i sjakk i Haukelandshallen 20 år etter at han tapte for Bronnikov i boksing i samme idrettshall. I sjakk-NM vant Birkeland over den høyest ratede i klassen sin. I tidligere norgesmesterskap hadde han konkurrert i klasse 4, men i Haukelandshallen i 2009 konkurrerte han i klasse 1, etter sterke prestasjoner forut for mesterskapet.

## Referanser
Wuhanand

**Wuhan-and** er et samlende navn for en rekke retter knyttet til byen Wuhan provinsen Hubei i Kina. Rettene bruker forskjellige deler av anden, som andens tunge, hode, føtter, lever, nyrer, og især og mest populært, nakke. Brukes nakken kan retten også kalles «spicy duck neck». 

Det alle disse retter har til felles er fargen - som er dypt brunrød - og den ekstremt sterke krydringen. Retten/e er utbredt i en rekke kinesiske provinser.

## Referanser


## Eksterne lenker
*Bilder av andenakke ("duck neck")
Tore Helsing

**Tore Helsing** har ifølge Snorre Sturlasson gitt navn til Helsingland i Sverige. Han var sønnesønn til Kjetil Jemte, som igjen var sønn til Onund jarl frå Sparbu  
Snorre skiver: Soneson til Kjetil var Tore Helsing; han rømte fra en draps-sak i Jemtland og øst over til skogane som der ligger, og bygget opp bosteder. Dit søkte mykje folk med han. Dette landet kallar dei Helsingland. Snorre sier ingenting om når Tore Helsing skal ha levd, men det må ha vært på 700- eller tidlig på 800-tallet.

## Se også
Ynglingesagaen

## Referanser
Tianxingzhoubroen

**Tianxingzhoubroen** (kinesisk: 天興洲大橋) er en kombinert vei- og jernbanebro som krysser Yangtze i Wuhan i Kina. Byggingen ble påbegynt i september 2004, og broen var helt ferdig i begge sine funksjoner (høyhastighetstog på fire spor, seksfelts motorvei) i 2009.

Navnet er etter øya Tianxing (天兴洲, *Tianxingzhou*) som broen røper over under krysningen.
 
## Referanser
Stian Grønli

**Stian Grønli** (født 29. mai 2002) er en norsk langrennsutøver, som representerer Fet Skiklubb.

## Idrettskarriere
### Sesongen 2018/19
Grønli kom på tredjeplass i klassen M17 under Norgescupen i langrenn for junior 2018/19. Under Junior-NM på ski 2019 fikk han bronse på 10&nbsp;km fri teknikk i klassen M17.

### Sesongen 2019/20
Han deltok i rulleskikonkurransen Blinkfestivalen 2019, og kom der på tredjeplass i Lysebotn Opp, i M18-klassen.

Han representerte Norge under Vinter-OL for ungdom 2020. Der kom han på 30.-plass på 10&nbsp;km klassisk. På sprinten ble han slått ut i kvartfinalen og endte på 30.-plass, og i langrennscross ble han slått ut i kvartfinalen og endte på 17.-plass.

## Referanser


## Eksterne lenker
* 
*  Profil hos Vinter-OL for ungdom 2020
Christine Næsheim Bjørkvik

**Christine Næsheim Bjørkvik** (født 9. september 1986) er en norsk tidligere friidrettsutøver som representerte IL Skjalg.

Hun vant sju NM-gull på stafett i perioden 2004-2011.

## Medaljer i norske mesterskap

## Referanser
Nurshat Tursunzhanov

**Nurshat Tursunzhanov** (født 8. februar 2003) er en kasakhstansk skihopper.

## Idrettskarriere
### Sesongen 2018/19
Tursunzhanov debuterte i Verdenscupen i skihopping 2018/19 i desember 2018, der Kasakhstan kom på ellevteplass i laghopp i Wisla i Polen. Han deltok i normalbakkehopprennet under Ski-VM 2019, men ble der slått ut i kvalifiseringen.

### Sesongen 2019/20
Han representerte Kasakhstan under Vinter-OL for ungdom 2020. I den individuelle konkurransen i skihopping kom han på 26.plass. Marco Wörgötter fra Østerrike vant denne øvelsen.

## Referanser


## Eksterne lenker
* 
*  Profil hos Vinter-OL for ungdom 2020
Simen Aasen Markeng

**Simen Markeng** (født 30. juni 2002) er en norsk skihopper som representerer Lensbygda Sportsklubb og Norges Toppidrettsgymnas.

Han er lillebror til skihopperen Thomas Aasen Markeng, som ble individuell juniorverdensmester i 2019, og har deltatt i verdenscupen og Ski-VM 2019. Han er også elev ved NTG Lillehammer.

## Idrettskarriere
### Sesongen 2019/20
Markeng representerte Norge under Vinter-OL for ungdom 2020. I den individuelle konkurransen i skihopping kom han på 21.plass. Marco Wörgötter fra Østerrike vant denne øvelsen. Han deltok også på Norges lag som kom på sjuendeplass i lagkonkurransen for mikslag.

### Sesongen 2020/21
Under norgesmesterskapet på ski 2021 kom han på en 41. plass i normalbakke i Midtstubakken i Oslo 30. oktober 2020. Den 19. januar 2021 kom han på en 44. plass i stor bakke, som ble arrangert i Granåsen skisenter i Trondheim.

## Referanser


## Eksterne lenker
* 
*  Profil hos Vinter-OL for ungdom 2020
Tuva Hagen Rønning

**Tuva Hagen Rønning** (født 6. februar 2002) er en norsk langrennsutøver, som representerer Vikersund IF.

## Idrettskarriere
### Sesongen 2018/19
Rønning kom på tredjeplass i klassen K17 under Norgescupen i langrenn for junior 2018/19. Under Junior-NM på ski 2019 fikk hun bronse på sprinten i fri teknikk i klassen M17.

Hun deltok i Nordisk juniorlandskamp i langrenn 2019 i Otepää, og fikk der sølv på 5&nbsp;km fri teknikk, bak Ida Haapala fra Finland. På sprinten kom hun på sjuendeplass, og på stafetten fikk hun gull sammen med Marie Sølverud Wangen og Anna Heggen på Norges førstelag.

### Sesongen 2019/20
Hun representerte Norge under Vinter-OL for ungdom 2020. Der kom hun på sjuendeplass på 5&nbsp;km klassisk. På sprinten ble hun slått ut i kvartfinalen og endte på 16.-plass, og i langrennscross ble hun slått ut i seminalen og endte på 14.-plass.

## Referanser


## Eksterne lenker
* 
*  Profil hos Vinter-OL for ungdom 2020
Anomalonyx

***Anomalonyx*** er en slekt av biller som tilhører familiegruppen bladbiller (Chrysomelidae). Det er kjent 2 arter.

## Utseende

## Levevis
Både larvene og de voksne (imago) er planteetere.

## Utbredelse
Slekten er utbredt i Afrika.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme usikker
******* slekten ***Anomalonyx*** Weise, 1903
******** *[[Anomalonyx bifasciatus]]* Laboissiere, 1931
******** *[[Anomalonyx concolor]]* Weise, 1903

## Referanser


## Eksterne lenker

*
Aina Høve

**Aina Høve** (født 30. april 1975 Trondheim)  er en norsk toppdommer i ishockey og ishockeyspiller fra Hommelvik. Hun har spilt 58 kamper for Norge, har også spilt for Narvik Hockey, Astor Ishockeyklubb og Wing Allianseidrettslag.  Aina Høve ble i 2018 sammen med Jon Kilian og Tor Olav Johnsen årets dommere i GET-ligaen. Hun er storesøster til ishockeydommer og ishockeyspiller Marte Elisabeth Høve.

## Referanser


## Eksterne lenker
*
Barlingshult

**Barlingshult** er et sted i vestre Värmland. Stedet ligger sørvest for sjøen Övre Gla i naturreservatet Glaskogen.

## Navnet

Navnet er skrevet i gamle skrifter som *Barlindehult* og skal stamme fra en barlind som sto nord for Södra Ögården. Strömshult er også et navn som brukes for Barlingshult. Det navnet kommer fra at stedet har vært i Södra Ströms eiendom. 

## Historie

En skogfinne med navnet Smed-Per skal ha vært den første nybygger på stedet, ifølge Institutet för språk och folkminnens notater fra 1931.. I motsetning til dette står det i publikasjonen «Ortnamnen i Värmlands län» fra senere år (1950) at den første skal ha vært en annen skogfinne ved navn Hendrich Perszon. Det er sannsynlig at Hendrich er sønn til Smed-Per, grunnet i etternavnet hans.

I Barlingshult skal også faren til den omtalte Troll-Mattes i Glassnäs ha bodd.

## Referanser
Tor Olav Johnsen

**Tor Olav Johnsen** (født 23. august 1966 Oslo) er en norsk toppdommer i ishockey fra Manglerud Star. Johnsen debuterte i norsk eliteserie 1985.

Tor Olav Johnsen ble i 2018 sammen med Jon Kilian og Aina Høve årets dommere i GET-ligaen.

## Referanser
Herman Ahlsell

**Herman Adolf Ludvig Ahlsell** (født 4. oktober 1919 i Danderyd i Sverige, død 18. oktober 1994 i Hovås i Sverige) var en svensk skuespiller og regissør.

## Filmer (utvalg)
*1944 – *Vi behöver varann*
*1952 – *Farlig kurva*
*1954 – *[[En karl i köket]]* 
*1955 – *Farligt löfte*
*1955 – *[[Mot betaling]]* (Giftas)
*1955 – *Sisa ringen*
*1957 – *Lille Fridolf blir morfar*
*1959 – *[[Frøken Chic]]* (Fröken Chic)
*1960 – *[[Domaren]]*
*1961 – *[[Stol på meg, elskede]]* (Lita på mej, älskling!)

## Referanser


## Eksterne lenker
*
Jon Kilian

**Jon Kilian** (født 4. desember 1986)  er en norsk toppdommer i ishockey fra Skedsmo Ishockeyklubb, han debuterte  i eliteserien 2005. Kilian står per 2018 bokført med totalt 43 VM-kamper.

Jon Kilian ble i 2018 sammen med Tor Olav Johnsen og Aina Høve årets dommere i GET-ligaen.

## Referanser


## Eksterne lenker
* 
http://www.nit-hockey.no/#om
VM i cricket 1979

**VM i cricket 1979** (verdensmesterskapet i cricket) ble arrangert i England i 1979.

## Sluttspill

## Referanser
Richard Lund

**Olof Richard Lund** (født 10. juli 1885 i Göteborg i Sverige, død 27. september 1960 i Mölndal i Sverige) var en svensk skuespiller. 

## Filmer (utvalg)

*1913 – *[[Livets konflikter]]*
*1913 – *[[Lady Marions sommarflirt|Lady Marions sommerflirt]]* (Lady Marions sommarflirt)
*1913 – *[[Ingeborg Holm (film)| Ingeborg Holm]]*
*1913 – *[[Grænsefolket]]* (Gränsfolken)
*1914 – *[[Presten (stumfilm)|Presten]]* (Prästen)
*1916 – *[[Havsgamar]]* 
*1916 – *[[Polsk blod – en balletdanserindes roman]]* (Balettprimadonnan) 
*1917 – *[[Sin egen lykkes smed]]* (Envar sin egen lyckas smed)
*1919 – *[[Hr. Arnes Penger]]* (Herr Arnes pengar)
*1920 – *[[Klostret i Sendomir]]*
*1929 – *[[Konstgjorda Svensson]]* 
*1935 – *[[Under falsk flagg (film 1935)|Under falsk flagg]]*
*1935 – *[[Valborgsmässoafton]]* 
*1937 – *[[Gøi på landet]]* (Pensionat Paradiset)
*1939 – *[[Valfångare]]* 
*1939 – *[[Landstormens lille lotte]]* (Landstormens lilla Lotta)
*1941 – *[[Lærerinne på vift]]* (Lärarinna på vift)
*1943 – *[[Det brenner en ild]]* (Det brinner en eld)

## Referanser


## Eksterne lenker
*
Gro Njølstad Randby

**Gro Njølstad Randby** (født 17. april 2002) er en norsk skiskytter og langrennsløper, som representerer klubben IL Ivrig i skiskyting og Oseberg Skilag i langrenn.

Den 22. mars 2024 fikk hun sølv på 5 km under NM på ski 2024 på Lillehammer, bak Heidi Weng.

## Idrettskarriere
### Sesongen 2018/19
Randby deltok i Norgesmesterskapet i rulleskiskyting 2018 i september 2018, og fikk der sølv på sprinten i klassen K17, bak Linnea Winsvold. Hun vant fire av rennene i Norgescupen i skiskyting for junior 2018/19, og vant K17-klassen sammenlagt. Hun deltok også i Norgescupen i langrenn for junior 2018/19, der hun kom på tiendeplass i samme klasse.

### Sesongen 2019/20
Hun representerte Norge under Vinter-OL for ungdom 2020. Der kom hun på niendeplass på 10&nbsp;km individuelt, med fem bom på de fire skytingene. Alena Mokhova fra Russland vant denne distansen. På sprinten kom hun på 26.-plass, og på miksstafetten kom Norge på femteplass.

## Referanser


## Eksterne lenker
* 
*  Profil hos Vinter-OL for ungdom 2020
VM i cricket 1996

**VM i cricket 1996** (verdensmesterskapet i cricket) ble arrangert i India, Pakistan og på Sri Lanka i 1996.

## Sluttspill

## Referanser
VM i cricket 1999

**VM i cricket 1999** (verdensmesterskapet i cricket) ble arrangert i England, Skottland, Irland, Nederland og Wales i 1999.

## Sluttspill

## Referanser
VM i cricket 2003

**VM i cricket 2003** (verdensmesterskapet i cricket) ble arrangert i Sør-Afrika, Zimbabwe og Kenya i 2003.

## Sluttspill

## Referanser
Wuhanbroen

**Wuhanbroen** (kinesisk: 武漢長江大橋 / 武汉长江大桥, pinyin: *Wǔhàn Chángjiāng Dàqiáo*) er en tonivåers stor bro som krysser floden Yangtze i Wuhan i Kina. På vært sitt nivå går det veibane og jernbanespor. Veibanen øverst er fire kjørebaner bred, under er det tospors jernbanelinje.

Broen er 1,6 kilometer lang og går fra Gui Shan (Skilpaddehøyden) i Hanyang på Yangtzes nordre bredd over til She Shan (Slangehøyden) i Wuchang på søndre bredd. Planer for brobyggingen ble først lagt i 1910. Det ble foretatt fire fullstendige oppmålinger og studier mellom 1913 og 1948 for å finne et gunstig krysningssted, men økonomiske begrensninger kombinert med Andre verdenskrig og den kinesiske borgerkrig forhindret byggestart til 1950-årene. Byggingen tok til i september 1955, og broen ble åpnet 15. oktober 1957. 

Sovjetunionen stilte med ekspertise til byggingen. Den ble den første moderne broen over Yangtze - det vil si når man ser bort fra de langt smalere øvre partiene av elven, der det fra gammelt av var både taubroer og kjedebroer for fotgjengere eller kjerretrafikk.  

## Referanser
Herborg Idland

**Herborg Idland** (født 12. juli 2003) er en norsk skiskytter som representerer klubben Figgjo IL.

## Idrettskarriere
### Sesongen 2018/19
Idland vant normaldistansen i J16-klassen under Hovedlandsrennet 2019.

### Sesongen 2019/20
I september 2019 deltok hun i Norgesmesterskapet i rulleskiskyting 2019, og kom der på fjerdeplass på sprinten i K17-klassen.

Hun representerte Norge under Vinter-OL for ungdom 2020. Der kom hun på 31.-plass sprinten og 54.-plass på 10&nbsp;km individuelt.

## Bakgrunn
Idland er oppvokst på Figgjo i Sandnes. Idland gikk hun et år på idrettslinja på Sandnes videregående skole, før hun flyttet til Geilo.

## Referanser


## Eksterne lenker
* 
*  Profil hos Vinter-OL for ungdom 2020
Tobias Fladeby

**Tobias Fladeby** (født 20. mai 1996) er en norsk ishockeyspiller som sesongen 2022/2023 spiller for Frisk Asker Ishockey.

Sesongen 2021/2022 spilte han for Tingsryds AIF i HockeyAllsvenskan, samt Norges Ishockeylandslag. Han har tidligere spilt for Bismarck Bobcats i NAHL, American International College i NCAA og gått gradene i junioravdelingene til Frisk Asker og Holmen Ishockey. Han har også spilt på aldersbestemte landslag for Norge.

Fladeby ble i 2021 uteksaminert ved American International College i Springfield, Massachusetts, der han studerte til graden *Major* i business og finans. Etter sitt andre skoleår ble han tatt ut på AHC All-Academic Team; dette er en heder som er forbeholdt den beste studenten ved dette colleget. I 2019 kåret det amerikanske tv-nettverket ESPN Fladeby til collegets beste NHL-prospekt.

## Karriere
Fladeby vokste opp på Nesøya i Asker, der han tidlig startet å spille ishockey for Holmen. Før sesongen 2008/2009 meldte han overgang til Frisk Asker Team 96, der han spilte frem til 2015. Høsten 2012 ble han tatt opp ved NTG Bærums ishockeylinje. Han debuterte i GET-ligaen for Frisk Asker med en kamp mot Storhamar. Sesongen 2015/2016 flyttet han til USA, der han begynte som spiller i klubben Bismarck Bobcats; laget hans vant NAHL Central Division to år på rad.

Han debuterte på det norske ishockeylandslaget den 13. april 2021 under Renault Nordic Challenge mot Sverige. Han deltok også på landslaget som representerte Norge i VM 2022.

## Statistikk

## Referanser


## Eksterne lenker
* 
*
Klyngeanalyse

Innenfor datavitenskap og statistikk innebærer **klyngeanalyse** gruppering av data i delmengder kalt klynger. Andre ord for klyngeanalyse er **kløsteranalyse** eller **klusteranalyse** (fra engelsk *cluster analysis*). Klyngeanalyse refererer ikke til en enkelt algoritme, men er et samlenavn for analysemetoden. Klyngeanalyse er en type maskininlæing som er vanlig innenfor statistikk, informationsutvinning, mønstergjenkjenning, bildeanalyse, informasjonssøk og bioinformatikk. Teknikken skiller seg ifra klassifisering ved at klassene ikke er kjent på forhånd ved klyngeanalyse.

Klyngeanalyse gjennomføres ved at man definerer en avstandsfunksjon ut ifra de attributtene som beskriver et element. Deretter beregnes avstandene, hvilket muliggjør visualisering i eksempelvis 2D eller 3D. I så måte vises likheter mellom elementene i en klynge basert på attributtene. Gjennom kombinasjonen av moderne regnekraft og det menneskelige øyets evne til å oppdage avvikende element er klyngeanalyse et kraftig analyseverktøy.
Ekstremverdi

En **ekstremverdi**, også kjent som **utligger** (fra engelsk *outlier*), er et begrep innen statistikk og matematisk statistikk som viser til en avvikende eller ytterliggående observert verdi som skiller seg vesentlig ut fra andre observerte verdier («løpsk» eller «vill» observasjon). En ekstremverdi i et gitt utvalg vil ikke ha samme karakteristikk som resten av datapunktene, altså en distinkt statistisk verdi.

Ekstremverdier kan forekomme som tilfeldige variabler i et hvilket som helst forsøk, men indikerer ofte enten målefeil eller at populasjonen har en skjev fordeling. Ekstremverdier elimineres av og til fra måledata før videre analyse.

Ekstremverdier kan finnes ved å betrakte dataene i et diagram, for eksempel med et boksplott. Forskjellige sentralitetsmål har ulik robusthet når det gjelder ekstremverdier. For eksempel kan gjennomsnittet ofte endres svært mye på grunn av en ekstremverdi, mens medianen som regel endres i betydelig mindre grad. Det samme gjelder spredningsmål, for eksempel er standardavviket vanligvis mer følsomt for ekstremverdier sammenlignet med kvartilavstanden.

## Se også
* Sentralitetsmål

## Referanser
Paul Fenech

**Paul Fenech** (født 20. desember 1986 i Naxxar) er en maltesisk fotballspiller som for øyeblikket spiller for den maltesiske klubben Balzan FC. Fenech er midtbanespiller og har tidligere spilt for Msida Saint-Joseph FC og Birkirkara FC.

## Klubbkarriere
Fenech startet sin fotballkarriere hos den lokale klubben Naxxar Lions FC. I 2005 meldte han overgang til Msida Saint-Joseph FC, hvor han samme år fikk sin debut i Maltesisk Premier League, som er på landets øverste serienivå. Over en toårsperiode spilt han 60 seriekamper for klubben før han i 2007 skrev under på en femårskontrakt med storklubben Birkirkara FC. I sin debutsesong for klubben var han med på å vinne sitt første trofe da Birkirkara vant den maltesiske fotballcupen over Hamrun Spartans FC. 

Han var siden med på å vinne to seriemesterskap med Birkirkara, i tillegg til et cupmesterskap og flere kvalifiseringskamper i både UEFA Europa League og UEFA Champions League. I 2013 ble han også kåret til årets fotballspiller på Malta. Han meldte overgang til Bazan FC i 2016 og dro tilbake til Birkirkara igjen for 2018-sesongen, før han igjen vendte tilbake til Balzan i 2019. I sistnevnte klubb var han med på å vinne sitt tredje cupmesterskap da Balzan vant cupfinalen i 2019.

## Internasjonal karriere
Fenech ble tatt ut til  av landslagstrener John Buttigieg under 2009/2010-sesongen. Han fikk sin landslagsdebut for Malta i en vennskapskamp hjemme mot  den 18. november 2009 (1–4). Fenechs første landslagsmål kom i en vennskapskamp hjemme mot  den 8. juni 2015 (2–0). Hans andre landslagsmål kom i en EM-kvalifiseringskamp hjemme mot  den 18. november 2019 (1–2).

## Meritter
;Birkirkara FC
* Maltesisk Premier League (2): 2009/2010, 2012/2013
* Den maltesiske fotballcupen (2): 2007/2008, 2014/2015
* Den maltesiske supercupen (2): 2013, 2014

;Balzan FC
* Den maltesiske fotballcupen (1): 2018/2019

;Individuelt
* Årets fotballspiller på Malta (1): 2013

## Referanser


## Eksterne lenker
*
Stedjetunet

**Stedjetunet** er en eiendom i Sogndal kommune i Vestland. Stedjetunet er eid og blir drevet av **Stiftinga Stedjetunet** som er opprettet av menighetene i Sogndal prestegjeld (Kaupanger, Norum og Stedje sogn).

## Historie
Eiendommen var opprinnelig en del av gårdsbruket Øvre Stedje og ligger på en marin terrasse 27 meter over havet med utsikt over dalen og Sogndalsfjorden. Fra 1894 ble hovedbygningen benyttet til pensjonat- og hotelldrift. I perioden 1921 til 1981 ble den store trebygningen brukt som aldershjem i kommunen. 

Fra 1980-talet ble bygningen tatt i bruk til en rekke formål. Stiftelsen åpnet kommunens første heldagsbarnehage der i 1979. Stedje barnehage er en privat barnehage med plass til 68 barn. Stedjetunet huset etter hvert også et arkitektkontor, og noe senere kirkekontoret i Sogndal og Leikanger med et titals kontorarbeidsplasser. 

Den historiske bygningen har blitt brukt som forsamlingslokale og menighetshus for flere tusen medlemmer av menigheten – med kirkekafé, søndagsskole, ungdomsklubb, nattkafé, speidersamlinger og studentlag, og til konfirmasjoner, dåpsfeiring og liknende.

Den gamle trebygningen brant og ble totalskadd 3. desember 2017. Ingen personer ble skadet i brannen.

## Gjenreising etter brannen

I 2018 vedtok stiftelsen å gjenreise Stedjetunet. Byggearbeidet startet høsten 2019 og skal etter planen være ferdigstilt innen utgangen av 2020. Bygningen skal gi rom for utleie til Stedje barnehage, til forsamlingsformål, kirkekontor, arkitektkontor og andre kontorplasser.  

## Eksterne lenker
* Stedjetunets nettsider
Gjon’s Tears

**Gjon Muharremaj** (albansk uttale: [ɟɔn muharɛmaj], født 1998), kjent under artistnavnet **Gjon's Tears**, er en sveitsisk sanger og låtskriver med kosovoalbansk bakgrunn. Han skulle ha representert Sveits i Eurovision Song Contest 2020 i Rotterdam i Nederland med sangen «Répondez-moi». Han fikk oppdraget etter å ha blitt internt valgt av den sveitsiske kringkasteren SRG SSR. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

Han representerte i stedet Sveits i Rotterdam i Eurovision Song Contest 2021 med sangen «Tout l‘Univers». Der endte han på tredjeplass – Sveits' beste plassering på 28 år.

## Bakgrunn
Muharremaj ble født i Broc i vestre Sveits av en kosovoalbansk far og en albansk mor fra Tirana. Han tok artistnavnet Gjon's Tears etter at han rørte bestefaren til tårer da han som niåring sang Elvis Presleys «Can't Help Falling in Love». Som tolvåring i 2010 deltok han i første sesong av talentprogrammet *Albania’s Got Talent*, og året etter deltok han i *Die grössten Schweizer Talente* – den sveitsiske utgaven tilsvarende *[[Norske Talenter]]*.

Som 20-åring i 2019 stilte han opp i den åttende sesongen av *The Voice: la plus belle voix*  — den franske utgaven av *[[The Voice (TV-program)|The Voice]]*. Der sang han under artistnavnet Gjon’s Tears og hadde artisten Mika som mentor. Han nådde semifinalen.

I 2019 slapp Gjon’s Tears sin debutsingel, «Babi». Sangen har et tungt innslag av pianospill og indiepop med en albansk stil. Sangen har engelske vers og albansk refreng.

### Eurovision Song Contest
I 2020 ble Gjon's Tears valgt til å representere Sveits i Eurovision Song Contest 2020. Han skulle ha deltatt med sangen «Répondez-moi», ett av 515 bidrag som ble sendt inn til den sveitsiske kringkasteren SRG SSR. Gjon's Tears og sangen ble valgt av to juryer: en publikumsjury på 100 personer og en internasjonal jury bestående av 20 musikkeksperter. Han skulle ha deltatt i semifinale 2 som skulle ha vært avholdt i Rotterdam Ahoy i Nederland torsdag 14. mai. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19.

I stedet besluttet kringkasteren SRF at Gjon's Tears skulle få representere Sveits i Eurovision Song Contest 2021, men med sangen «Tout l‘Univers». I konkurransen opptrådte han i semifinale 2 torsdag 20. mai i Rotterdam Ahoy. Gjon's Tears vant semifinalen og kvalifiserte seg til finalen lørdag 22. mai. I finalen var han ellevte artist ut på scenen og vant juryavstemningen. Han ble nummer seks i telefonavstemningen og endte til slutt på en tredjeplass samlet. Dette var Sveits' beste plassering i konkurransen siden 1993.

## Diskografi

### Singler

* 2019 – «Babi»
* 2020 – «Répondez-moi»
* 2021 – «Tout l‘Univers»
* 2022 – «Silhouette»

## Referanser


## Eksterne lenker
* 
* 
*